Archif Newyddion Mawrth 2014 | Newyddion a Digwyddiadau | Prifysgol Bangor
Cynhaliodd Prifysgol Bangor rowndiau terfynol cam cyntaf Cystadleuaeth Entrepreneuriaeth Santander yn ddiweddar. Ar y diwrnod, cyflwynodd pump o fyfyrwyr israddedig a phum myfyriwr ôl-radd eu syniadau i banel o feirniaid, a oedd yn cynnwys Is-ganghellor Prifysgol Bangor, yr Athro John G. Hughes, gan obeithio mynd ymlaen i gynrychioli Bangor yn rowndiau terfynol cystadleuaeth genedlaethol Santander ym mis Gorffennaf.
Dyfarnwyd gwobr fawreddog RegioStars y Comisiwn Ewropeaidd 2014 i Ganolfan Ragoriaeth Bioburo BEACON , partneriaeth ymchwil arloesol o Gymru sy'n canolbwyntio ar ddatblygu cynnyrch diwydiannol o blanhigion er mwyn lleihau dibyniaeth ar adnoddau ffosil megis glo a nwy.
Mae clefydau newydd yn risg arwyddocaol i iechyd coed a bioddiogelwch planhigion. Mae Cynghorau Ymchwil Llywodraeth y DU, DEFRA, y Comisiwn Coedwigaeth a Llywodraeth yr Alban wrthi'n buddsoddi £7M ar y cyd i gyllido saith project newydd mewn ymgais i ymdrin â'r bygythiadau a ddaw i goedwigoedd, coedlannau a choed yn y DU. Mae Prifysgol Bangor yn bartner yn un o'r projectau hyn, gan gydweithredu â Phrifysgolion Stirling a Chaergrawnt a'r Asiantaeth Ymchwil Coedwigaeth. Bydd y project, sy'n dwyn y teitl " Modelling economic impact and strategies to increase resilience against tree disease outbreaks", yn rhoi sylw i "the protection and enhancement of public benefits, including biodiversity and ecosystem services (…) building resilience in woodlands, and wider landscapes ", sef y prif argymhellion sydd newydd gael eu cyflwyno'n benodol gan Bwyllgor Tŷ'r Cyffredin ar yr Amgylchedd, Bwyd a Materion Gwledig. Bydd hefyd yn cyfrannu'n sylweddol at alwad y Pwyllgor am waith ymchwil a datblygu tymor hir sy'n canolbwyntio ar baratoi ar gyfer bygythiadau yn y dyfodol i iechyd planhigion, er mwyn sicrhau ymateb effeithiol yn y DU.
CITCOM: Dinasyddiaeth a Chymuned
....cynhaliwyd diwrnod o gyfarfodydd bord gron gyda chymunedau gwledig lle buwyd yn egluro ac yn trafod y problemau a wynebir ac yn chwilio am atebion tebygol.
Mae cynnydd mawr ym mhris gwrteithiau a phwysau ar y diwydiant amaeth i leihau ei gyfraniad i lygredd dŵr yn golygu nad yw gwneud y defnydd gorau o faetholion erioed wedi bod yn bwysicach. Ar hyn y canolbwyntiodd ymchwil a wnaed ar ffermydd ar draws Conwy gan wyddonwyr o Ysgol yr Amgylchedd, Adnoddau Naturiol a Daearyddiaeth ym Mhrifysgol Bangor. Mae'r darganfyddiadau newydd gael eu cyhoeddi mewn cyfnodolyn academaidd blaenllaw, " Agriculture, Ecosystems & Environment ".
Yn ddiweddar cyhoeddwyd un o'r adolygiadau cynhwysfawr cyntaf o'r pwnc o drin canser gan ddyfnyddio gwres yn Open Biology , cyfnodolyn cyflym mynediad agored y Gymdeithas Frenhinol. Yr awduron yw Thomas Turner, a raddiodd yn ddiweddar mewn Bioleg Canser ym Mhrifysgol Bangor, a Dr Thomas Caspari, ymchwilydd yn yr Ysgol Gwyddorau Biolegol ym Mhrifysgol Bangor
Mae bardd byd-enwog, y mae ei gwaith eisoes wedi ei gyfieithu i 18 o ieithoedd, ar y rhestr fer i brif wobr barddoniaeth. Rhoddwyd ar restr fer y Gymdeithas Farddoniaeth ar gyfer Gwobr Ted Hughes am Farddoniaeth Newydd .
Mae'r Dosbarthiadau Meistr Mathemateg yn dathlu yn dathlu eu 30 ain flwyddyn. Mae'r rhain yn sesiynau ymarferol a rhyngweithiol cyffrous a arweinir gan arbenigwyr ym myd addysg a diwydiant ar gyfer pobl ifanc frwdfrydig a dawnus ar draws Gogledd-Orllewin Cymru. Mae'r sesiynau unigryw hyn yn mynd y tu hwnt i'r cwricwlwm ysgol ac yn dod â mathemateg, cyfrifiadureg a pheirianneg yn fyw mewn pynciau annisgwyl, megis celfyddyd a cherflunio, cyfrifiadureg, dylunio, meddygaeth a hyd yn oed cryptograffeg, sef y gelfyddyd o warchod gwybodaeth trwy ei hamgryptio ar ffurf annarllenadwy, o'r enw testun seiffr.
Mae'r 'Arddangosfa Bydoedd Cudd' , sef prif ddigwyddiad Gŵyl Wyddoniaeth Bangor , a gynhelir rhwng 14 - 23 Mawrth 2014, yn cynnig mwy o weithgareddau ac arddangosiadau nag erioed eleni, ym mhedwaredd flwyddyn yr ŵyl boblogaidd.
Apwyntaid yn rheolwr ac ymgynghorydd allanol
Bu i aelod o staff Ysgol Dysgu gydol Oes cael ei apwyntio yn arholwr allanol ym Mhrifysgol Glasgow ac yn ymgynghorydd allanol ym Mhrifysgol Cymru:Y Drindod Dewi Sant
Fel rhan o ymdrechion Prifysgol Bangor i amlygu a lleihau ei ddefnydd o ynni, bydd y Brifysgol yn ymuno â Prifysgolion ar draws Cymru yn "Diffodd Popeth Cymru" mewn ymarferiad mawr ar nos Wener 21 ain o Fawrth.
Mae'n bleser gan SmartKem Ltd ., datblygwr arweiniol ym maes deunyddiau lled-ddargludol organig, perfformiad uchel i sgriniau hyblyg ac electronig, A Phrifysgol Bangor gyhoeddi y dyfarnwyd gradd 'Eithriadol' gan y Bwrdd Strategaeth Technoleg i Bartneriaeth Trosglwyddo Gwybodaeth ddiweddar rhyngddynt.
Bydd Ysgol Seicoleg , Prifysgol Bangor yn gwneud ymchwil i driniaeth ffarmacolegol newydd ar gyfer afiechydon seiciatrig. Mae ymchwilwyr ym Mhrifysgol Bangor a Phrifysgol Rhydychen, a Phrifysgol British Columbia, wedi cael nawdd gan y Cyngor Ymchwil Feddygol i werthuso gallu cyffur newydd i leihau ymddygiadau byrbwyll a gysylltir â dibyniaeth ar alcohol a chyffuriau yn ogystal â mania.
Mae'r gymdeithas ddaearegol hynaf yn y byd, sef " The Geological Society of London ", wedi cydnabod cyfraniad gwyddonol Dr Paul Butler o Ysgol Gwyddorau Eigion ym Mhrifysgol Bangor trwy ddyfarnu gwobr y "2014 Lyell Fund" iddo.
Mae porth gwe sy'n dod ag ymchwil o Gymru a busnes byd-eang at ei gilydd yn dechrau gweithredu ar Ddydd Gŵyl Dewi (1 Mawrth 2014). Mae ED Cymru ( www.walesip.com ) yn gweithredu fel porthol ar gyfer buddsoddwyr posibl, trwy eu helpu i ddod o hyd i gyfleoedd arloesol a ddatblygwyd gan bum prifysgol yng Nghymru sy'n canolbwyntio ar ymchwil.